**DOLOŽKA ZLUČITEĽNOSTI**

**návrhu zákona** **s právom Európskej únie**

1. **Navrhovateľ zákona:** Ministerstvo zdravotníctva Slovenskej republiky
2. **Názov návrhu zákona:** Návrh zákona, ktorým sa mení a dopĺňa zákon č. 89/2016 o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov
3. **Predmet návrhu zákona je upravený v práve Európskej únie:**
4. v primárnom práve (čl. 53 ods. 1, čl. 62 a čl. 114 Zmluvy o fungovaní Európskej únie (Ú. v. EÚ C 202, 7.6.2016)),
5. v sekundárnom práve (smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 29.4.2014) v platnom znení, gestor: Ministerstvo zdravotníctva Slovenskej republiky, Delegovaná smernica Komisie (EÚ) 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov (Ú. v. EÚ 283, 3.11.2022), gestor: Ministerstvo zdravotníctva Slovenskej republiky)
6. nie je obsiahnutý v judikatúre Súdneho dvora Európskej únie.
7. **Záväzky Slovenskej republiky vo vzťahu k Európskej únii:**
8. Lehota na prijatie a uverejnenie návrhu zákona je do 23. júla 2023. Lehota na uplatnenie ustanovení má účinnosť od 23. októbra 2023.
9. Konanie zo strany Európskej komisie voči Slovenskej republike neprebieha.
10. K úplnému prebratiu smernice dochádza predkladaným návrhom zákona.
11. **Návrh zákona je zlučiteľný s právom Európskej únie:**

Úplne.